ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1379/97 υποβολή: David Thomas (PSE) προς την Επιτροπή (22 Απριλίου 1997)

Θέμα: Ποσότητες εισαγωγής νωπών φρούτων από τις χώρες της Κεντρικής και Ανατολικής Ευρώπης

Θα μπορούσε η Επιτροπή να επιβεβαιώσει το επίπεδο των εισαγωγών μαλακών φρούτων, και ιδιαίτερα των μαύρων φραγκοστάφυλων από τις χώρες της Κεντρικής και Ανατολικής Ευρώπης κατά την διάρκεια των τελευταίων ετών;

Απάντηση του κ. Fischler εξ ονόματος της Επιτροπής (29 Μαΐου 1997)

Η Επιτροπή πληροφορεί το Αξιότιμο Μέλος του Κοινοβουλίου ότι κατά τη διάρκεια των τελευταίων έξι ετών, οι συνολικές εισαγωγές νωπών και κατεψυγμένων μαλακών φρούτων καταγωγής Κεντρικής και Ανατολικής Ευρώπης (Βουλγαρία, Ουγγαρία, Πολωνία, Ρουμανία, Τσεχική Δημοκρατία και Σλοβακία) εξελίχθηκαν ως ακολούθως (Κοινότητα των 12 για τα έτη 1992, 1993 και 1994, Κοινότητα των 15 για τα έτη 1995 και 1996 - τα στοιχεία για το 1996 είναι προσωρινά):

>TABLE>

Τα στοιχεία που αφορούν τα μαύρα φραγκοστάφυλα έχουν ως εξής:

>TABLE>
ΓΡΑΠΤΗ ΕΡΩΤΗΣΗ E-1736/97 υποβολή: Dominique Baudis (PPE) προς την Επιτροπή (23 Μαΐου 1997)

Θέμα: Μια κοινή ευρωπαϊκή αρχή για την πιστοποίηση στον τομέα της αεροναυτικής

Ποιά συνέχεια δόθηκε στο αίτημα του Ευρωπαϊκού Κοινοβουλίου για υποβολή μιας πρότασης σχετικά με τη δημιουργία μιας ευρωπαϊκής αρχής για τη διεθνή εναρμόνιση και την εφαρμογή κανονισμών στον τομέα της αεροπλοΐας, κανόνων ασφαλείας και διαδικασιών πιστοποίησης, ΕΓΓΡ. Α3-0426/92 ((EE C 72 της 15.3.1993, σελ. 173. ));

Απάντηση του κ. Kinnock εξ ονόματος της Επιτροπής (3 Ιουλίου 1997)

Η Επιτροπή έχει επανειλημμένα τονίσει την ανάγκη ύπαρξης ενός ευρωπαϊκού οργανισμού για τα θέματα της αεροπορικής ασφάλειας, αποστολή του οποίου θα είναι η καθιέρωση κοινών απαιτήσεων ασφαλείας υψηλού επιπέδου και η διασφάλιση της αποτελεσματικής και ομοιόμορφης εφαρμογής τους σε όλη την Ευρώπη καθώς και η προώθησή τους σε παγκόσμιο επίπεδο.

Η Επιτροπή ενέκρινε στις 10 Δεκεμβρίου 1996 τη σύσταση απόφασης του Συμβουλίου με την οποία εξουσιοδοτείται η Επιτροπή, βάσει των διαπραγματευτικών οδηγιών, να διεξάγει τις διαπραγματεύσεις εξ ονόματος της Κοινότητας με τρίτες ευρωπαϊκές χώρες με στόχο τη σύναψη της διεθνούς σύμβασης που θεωρεί αναγκαία για τη σύσταση της εν λόγω αρχής.

Οι σχετικές συζητήσεις συνεχίζονται στη βάση αυτή στο Συμβούλιο και η Επιτροπή ευελπιστεί ότι θα της δοθεί σύντομα η έγκριση που θα της επιτρέψει να προχωρήσει με τις σχετικές εργασίες.

Οι προθέσεις της Επιτροπής συζητήθηκαν από την επιτροπή μεταφορών και τουρισμού του Κοινοβουλίου κατά τη διάρκεια των συζητήσεων που είχαν ως επίκεντρό τους την ανακοίνωση της Επιτροπής με τίτλο «Η κοινοτική στρατηγική για τη βελτίωση της αεροπορικής ασφάλειας» ((SEC(96) 1083 τελικό. )).
ΓΡΑΠΤΗ ΕΡΩΤΗΣΗ E-1819/97 υποβολή: Jesϊs Cabezσn Alonso (PSE) προς την Επιτροπή (28 Μαΐου 1997)

Θέμα: ΣΕΒ και ενδεχόμενες κυρώσεις σε υπαλλήλους

Λαμβάνοντας υπόψη την έρευνα και τα συμπεράσματα της ειδικής κοινοβουλευτικής επιτροπής που μελέτησε την προέλευση και την εξέλιξη της σπογγοειδούς εγκεφαλοπάθειας των βοοειδών και τις ενδεχόμενες παραβιάσεις της ισχύουσας κοινοτικής νομοθεσίας, έχει προβλέψει η Επιτροπή ενδεχόμενες διοικητικές κυρώσεις για τους αρμοδίους υπαλλήλους της;

Απάντηση του κ. Santer εξ ονόματος της Επιτροπής (30 Ιουνίου 1997)

Η Επιτροπή θα ενεργήσει, σύμφωνα με τον κανονισμό υπηρεσιακής κατάστασης, λαμβάνοντας τα κατάλληλα μέτρα, τόσο στο επίπεδο της οργάνωσης των υπηρεσιών της όσο και στο επίπεδο των ατομικών κυρώσεων που κρίνει αναγκαίες.
ΓΡΑΠΤΗ ΕΡΩΤΗΣΗ P-2284/97 υποβολή: Josι Pomιs Ruiz (PPE) προς την Επιτροπή (19 Iουνίου 1997)

Θέμα: Ελεύθερη κυκλοφορία των μεταφορών όλες τις ημέρες της εβδομάδας

Το άρθρο 36 της Συνθήκης της Ρώμης επιτρέπει απαγορεύσεις και περιορισμούς στην κυκλοφορία, υπό τον όρο ότι δεν συνιστούν αυθαίρετη διάκριση ή κεκαλυμμένο περιορισμό του εμπορίου μεταξύ των κρατών μελών. Ωστόσο, η Γαλλία και η Γερμανία δεν επιτρέπουν την κυκλοφορία φορτηγών κατά τις αργίες. Αντιθέτως, οι υπόλοιπες χώρες προτιμούν την κατανομή της κυκλοφορίας βαρέων οχημάτων μεταξύ των επτά ημερών της εβδομάδας, με στόχο να αποφεύγονται υπερβολικές συμφορήσεις στην κυκλοφορία κατά τις εργάσιμες ημέρες και να ευνοείται η κυκλοφορία κατά τα σαββατοκύριακα. Είναι κατανοητό να υπάρχουν ειδικοί περιορισμοί για λόγους οδικής ασφάλειας, όχι όμως γενικού χαρακτήρα.

Επιπλέον, στα σύνορα των χωρών αυτών δημιουργούνται μεγάλες ουρές από φορτηγά, οι οποίες δημιουργούν άμεσα προβλήματα στις παραμεθόριες περιοχές των όμορων χωρών.

Έχει αναλάβει ή προτίθεται να αναλάβει η Επιτροπή ενέργειες για την αποφυγή αυτών των στρεβλώσεων της ελεύθερης κυκλοφορίας μέσω της ελευθέρωσης των εμπορευματικών μεταφορών, εις τρόπον ώστε να αποφεύγεται η αύξηση του κόστους της διέλευσης εμπορευμάτων εντός της Ένωσης;

Απάντηση του κ. Kinnock εξ ονόματος της Επιτροπής (11 Ιουλίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στις γραπτές ερωτήσεις E-41/97 του κ. Cornelissen ((EE C 186 της 18.6.1997. )) και E-1567/97 του κ. Wijsenbeek ((βλέπε σελίδα 72. )).
ΓΡΑΠΤΗ ΕΡΩΤΗΣΗ E-1287/97 υποβολή: Anne McIntosh (PPE) προς την Επιτροπή (11 Απριλίου 1997)

Θέμα: Εξελίξεις μετά την Διακήρυξη της Cork για την Ανάπτυξη της Υπαίθρου

Σχετικά με την Ευρωπαϊκή Διάσκεψη για την Ανάπτυξη της Υπαίθρου το Νοέμβριο 1996, θα μπορούσε η Επιτροπή να αναφέρει αν σημειώθηκε πρόοδος όσον αφορά την κατάρτιση προγράμματος που θα δίνει έμφαση στην βιώσιμη ανάπτυξη της υπαίθρου που θα ανταποκρίνεται στους στόχους που ορίσθηκαν στην Cork;

Θα καταστεί απαραίτητη η σχετική προσαρμογή της Κοινής Αγροτικής Πολιτικής (ΚΑΠ) και του αγροτικού τομέα ώστε να εφαρμοσθεί αυτό το πρόγραμμα ανάπτυξης της υπαίθρου; Θα μπορούσε ως εκ τούτου, να επιβεβαιώσει η Επιτροπή ότι το αναπτυξιακό πρόγραμμα θα εισαχθεί ως μέρος της μεταρρύθμισης της ΚΑΠ, ότι θα εφαρμοστεί η αρχή της επικουρικότητας και θα ληφθεί υπόψη η ανάγκη να διαφυλαχθεί και να βελτιωθεί η ποιότητα του αγροτικού περιβάλλοντος;

Απάντηση του κ.Fischler εξ ονόματος της Επιτροπής (6 Ιουνίου 1997)

Όπως δηλώθηκε και στη διάσκεψη του Κορκ, η πολιτική για την αγροτική ανάπτυξη πρέπει να είναι ολοκληρωμένη, βιώσιμη, συνεκτική και αποτελεσματική. Πρέπει να είναι απλή και διαφανής και να είναι σε θέση να ανταποκριθεί στις ανάγκες ενός ευρέος φάσματος εκτάσεων και δραστηριοτήτων στις αγροτικές περιχές. Επιπλέον, η Επιτροπή είναι πεπεισμένη ότι η πολιτική για την αγροτική ανάπτυξη πρέπει να διευκολύνει την προώθηση της κοινωνικοοικονομικής συνοχής στα πλαίσια της Κοινότητας και να διευκολύνει τις απαραίτητες προσαρμογές της κοινής αγροτικής πολιτικής (ΚΑΠ) οι οποίες θα επηρεάσουν τη γεωργική παραγωγή σε μεγάλο βαθμό.

Η επεξεργασία των πολιτικών αγροτικής ανάπτυξης στο πλαίσιο μιας περαιτέρω μεταρρύθμισης της ΚΑΠ αποτελεί ένα δεδηλωμένο στόχο της Επιτροπής. Σαν μια γενική κατεύθυνση, η Επιτροπή ευνοεί μια προσέγγιση που να ενδυναμώνει τη συνοχή μεταξύ πολιτικών αγροτικής ανάπτυξης και πολιτικών για την αγορά, προσέγγιση η οποία ενδυναμώνει το ρόλο των αγροτικών και περιβαλλοντικών πολιτικών.

Η Επιτροπή αναλύει σήμερα διεξοδικά κάποιες βασικές οργανώσεις αγορών, όπως π.χ. των γαλακτοκομικών προϊόντων, του βοδινού κρέατος, των δημητριακών, της καλλιέργειας ελαιούχων σπόρων και πρωτεϊνούχων προϊόντων, καθώς και της αγροτικής ανάπτυξης. Ως αποτέλεσμα των αναλύσεων αυτών η Ευρωπαϊκή Επιτροπή θα εκδώσει σε εύθετο χρόνο ένα έγγραφο το οποίο θα αποτελεί το υπόβαθρο για προτάσεις οι οποίες θα αφορούν μια περαιτέρω μεταρρύθμιση της ΚΑΠ και των πολιτικών για την αγροτική ανάπτυξη.

Ως σημαντικό έγγραφο, η Επιτροπή ενέκρινε το Νοέμβριο του 1996 την πρώτη έκθεση σχετικά με την οικονομική και κοινωνική συνοχή. Το έγγραφο αυτό πραγματεύεται συγκεκριμένα τα αποτελέσματα των διαρθρωτικών και τομεακών πολιτικών - όπως η ΚΑΠ - για τη συνοχή κατά τη διάρκεια του 1989-1999. Τα θέματα αυτά τέθηκαν κατά τη διάρκεια του ευρωπαϊκού forum για τη συνοχή το οποίο πραγματοποιήθηκε στα τέλη Απριλίου στις Βρυξέλλες.

Σε κάθε περίπτωση η Επιτροπή θα υποβάλει τις κατευθυντήριες γραμμές της και τις αρχικές της προτάσεις - συμπεριλαμβανομένων των δημοσιονομικών προοπτικών στα πλαίσια του «πακέτου Σαντέρ», ακολουθώντας τα συμπεράσματα του Ευρωπαϊκού Συμβουλίου του Άμστερνταμ για τη διακυβερνητική διάσκεψη.
ΓΡΑΠΤΗ ΕΡΩΤΗΣΗ E-1298/97 υποβολή: Bαrbara Dόhrkop Dόhrkop (PSE) προς την Επιτροπή (11 Απριλίου 1997)

Θέμα: Εκμετάλλευση των διεθνών αλιευτικών συμφωνιών

Ποιά ποσοστά των αλιεύσεων που επιτρέπουν οι διάφορες διεθνείς αλιευτικές συμφωνίες αλιεύονται πραγματικά από τον κοινοτικό στόλο;

Απάντηση της κας Bonino εξ ονόματος της Επιτροπής (9 Ιουνίου 1997)

Όσον αφορά τις αλιευτικές συμφωνίες που έχουν συναφθεί βάσει των αρχών της αμοιβαιότητας, οι συμφωνίες αυτές παρέχουν στην Κοινότητα δυνατότητες αλιείας στον Βόρειο Ατλαντικό (ήτοι σε αποκλειστικές οικονομικές περιοχές των νήσων Φερόες, της Ισλανδίας και της Νορβηγίας) και στη Βαλτική θάλασσα. Οι δυνατότητες αλιείας, σε γενικές γραμμές, αξιοποιούνται πλήρως από τα αλιευτικά σκάφη της Κοινότητας.

Στη συμφωνία με την Αργεντινή, τα ετήσια επιτρεπόμενα αλιεύματα (250.000 τόνοι) για τα σκάφη που δραστηριοποιούνται στο πλαίσιο μικτών επιχειρήσεων και κοινοπραξιών, έχουν μέχρι στιγμής αλιευθεί στο σύνολό τους.

Για τις συμφωνίες με το Μαρόκο και 14 χώρες της Αφρικής, της Καραϊβικής και του Ειρηνικού (ΑΚΕ), δεν υπάρχουν καθορισμένες ποσοστώσεις αλιευμάτων αλλά οι αλιευτικές δυνατότητες εκφράζονται σε ολική χωρητικότητα (ΚΟΧ) για τη αλιεία με μηχανότρατες και σε αριθμό σκαφών για την αλιεία τόνου. Οι ποσότητες των αλιευμάτων, που εξαρτώνται από τον βαθμό αξιοποίησης των δυνατοτήτων αυτών, δηλώνονται από τους εφοπλιστές της Κοινότητας απευθείας στις αρχές των τρίτων χωρών, σύμφωνα με τις διατάξεις των συμφωνιών. Για τις συμφωνίες που αφορούν τον τόνο, η Επιτροπή διαθέτει τα ετησίως πραγματοποιηθέντα αλιεύματα από τον κοινοτικό στόλο και θα μπορούσε να τα διαβιβάσει στο Αξιότιμο Μέλος του Κοινοβουλίου. Για τις συμφωνίες στις οποίες η αλιεία με μηχανότρατες είναι κυρίαρχη, τα κράτη μέλη έχουν αρχίσει να ανακοινώνουν στην Επιτροπή, κατ' εφαρμογήν του κανονισμού «ελέγχου», τα συνολικά στοιχεία που θα αποτελέσουν αντικείμενο εξέτασης σε βάθος.
ΓΡΑΠΤΗ ΕΡΩΤΗΣΗ E-1698/97 υποβολή: Ria Oomen-Ruijten (PPE) προς την Επιτροπή (20 Μαΐου 1997)

Θέμα: Πρότυπα για το θόρυβο και τα αέρια εξάτμισης που εκπέμπουν οι κινητήρες σκαφών

Στα μέσα Οκτωβρίου 1996 πραγματοποιήθηκαν συναντήσεις με τη Σουδηία, άλλα ενδιαφερόμενα κράτη μέλη και η βιομηχανία, σχετικάμε ρύθμιση για τη θέσπιση προτύπων όσον αφορά το θόρυβο και τα αέρια εξάτμισης που εκπέμπουν οι κινητήτρες σκαφών.

Βάσει των ως άνω διαπραγματεύσεων, η Επιτροπή όφειλε ήδη να έχει λάβει συγκεκριμένη θέση, αλλά δεν γνωρίζουμε προς το παρόν τίποτα σχετικά.

1. Σε ποιά άποψη κατέληξε η Επιτροπή σχετικά με το θέμα αυτό;

2. Πιστεύει η Επιτροπή ότι δικαιολογείται η θέσπιση ενιαίας ευρωπαϊκής ρύθμισης σχετικά με το θόρυβο και τα αέρια εξάτμισης που εκπέμπουν οι κινητήρες σκαφών;

3. Εάν ναί, ποιές πρωτοβουλίες προτίθεται να αναλάβει η Επιτροπή;

Απάντηση του κ. Bangemann εξ ονόματος της Επιτροπής (11 Ιουλίου 1997)

1. Στην προηγούμενη απάντηση που έδωσε η Επιτροπή στην γραπτή ερώτηση αριθ. 2100/96 ((ΕΕ C 83 της 14.3.1997. )) του Αξιότιμου Μέλους του Κοινοβουλίου, κατά το προηγούμενο έτος, αναφερόταν ότι είχε οργανωθεί συνάντηση με τη Σουηδία, άλλα ενδιαφερόμενα κράτη μέλη και τον αντίστοιχο βιομηχανικό κλάδο προκειμένου να εξεταστούν τα θέματα που άπτονταν των εκπομπών από σκάφη αναψυχής.

2. Σήμερα η Επιτροπή είναι σε θέση να επιβεβαιώσει ότι λαμβάνονται τα απαραίτητα μέτρα για την προπαρασκευή πανευρωπαϊκής νομοθεσίας στον τομέα αυτόν.

3. Προς τούτο, η Επιτροπή καταρχήν εξετάζει το ενδεχόμενο συνάντησης με εμπειρογνώμονες των κρατών μελών και της βιομηχανίας τον Ιούλιο του 1997. Υπάρχει πρόθεση, κατά τη συνάντηση αυτή, να εξεταστεί το ενδεχόμενο της τροποποίησης της οδηγίας 94/25/ΕΚ σχετικά με τα σκάφη αναψυχής ((ΕΕ L 164 της 30.6.1994. )).
ΓΡΑΠΤΗ ΕΡΩΤΗΣΗ E-1774/97 υποβολή: Alexandros Alavanos (GUE/NGL) προς την Επιτροπή (27 Μαΐου 1997)

Θέμα: Εξαίρεση παραγωγών από αποζημιώσεις

Με ερμηνευτικές του κανονισμού της Ευρωπαϊκής Ένωσης 2328/91 ((ΕΕ L 218 της 6.8.1991, σελ. 1. )) αποφάσεις των Υπουργείων Γεωργίας και Οικονομικών της Ελλάδας αποκλείονται του προγράμματος των αποζημιώσεων λόγω βροχοπτώσεων και πλημμυρών κατά την περίοδο Σεπτεμβρίου - Δεκεμβρίου 1996 τα άτομα και τα μέλη των οικογενειών τους τα οποία «έχουν καταδικαστεί ή εκκρεμεί εις βάρος τους δίωξη για αδικήματα του κοινού ποινικού δικαίου πριν την αποφυλάκισή τους ή πριν την έκδοση τελεσίδικης απόφασης».

Επειδή οι αποζημιώσεις δίδονται κατόπιν έγκρισης της Εκτελεστικής Επιτροπής της Ε.Ε. και επειδή ανάλογη απόφαση δημιουργεί αφ' ενός εξαιρέσεις μεταξύ των παραγωγών και αφ' ετέρου χαρακτηρίζεται προβληματική από δικονομική άποψη, ερωτάται η Επιτροπή: έχει δοθεί σχετική έγκριση για την συγκεκριμένη ερμηνευτική παράγραφο που εξαιρεί παραγωγούς από το πρόγραμμα των αποζημιώσεων; Θεωρείται η ανωτέρω παράγραφος έγκυρη ερμηνεία του κανονισμού 2328/91 της Ε.Ε.;

Απάντηση του κ. Fischler εξ ονόματος της Επιτροπής (1 Ιουλίου 1997)

Η Επιτροπή έχει κινήσει τη διαδικασία εξέτασης του καθεστώτος εθνικών ενισχύσεων το οποίο έχει γνωστοποιηθεί από την Ελλάδα στο πλαίσιο των αποζημιώσεων λόγω βροχοπτώσεων και πλημμύρων κατά την περίοδο Σεπτεμβρίου-Δεκεμβρίου 1996, έτσι ώστε να επαληθευθεί ότι το καθεστώς αυτό συμβιβάζεται με τα άρθρα 92 έως 94 της συνθήκης ΕΚ που διέπουν τις ενισχύσεις οι οποίες χορηγούνται από τα κράτη μέλη.

Εντούτοις, δεδομένου ότι δεν έχει γνωστοποιηθεί στην Επιτροπή η εθνική απόφαση που αφορά τον καθορισμό των δικαιούχων αυτών των ενισχύσεων, στον οποίο αναφέρεται το Αξιότιμο Μέλος του Κοινοβουλίου, η Επιτροπή διενεργεί επί του παρόντος έρευνα επί του θέματος αυτού στο οικείο κράτος μέλος.
ΓΡΑΠΤΗ ΕΡΩΤΗΣΗ Ε-1341/97 υποβολή: Andrι Fourηans (PPE) προς την Επιτροπή (21 Απριλίου 1997)

Θέμα: Κανόνας της «μη διάκρισης»

Το απρόβλεπτο του ποσού προμήθειας που οι εμπόροι θα μπορούσαν να επιβάλλουν σε περίπτωση πληρωμής με τραπεζική κάρτα, θα θέσει τους καταναλωτάς σε αδυναμία να εκτιμήσουν το κόστος της κάρτας τους την στιγμή κατά την οποία την αποκτούν 7 το ίδρυμα που εκδίδει την κάρτα θα βρεθεί εξίσου στην αδυναμία να ενημερώσει τον χρήστη για το τελικό κόστος χρησιμοποίησης της κάρτας.

Η Επιτροπή πιστεύει παρόλα ταύτα ότι το σχέδιό της είναι σε θέση να βελτιώσει την τιμολογιακή διαφάνεια και τον ανταγωνισμό στον τομέα των μέσων πληρωμής;

Κοινή απάντηση του κ. Van Miert εξ ονόματος της Επιτροπής στις γραπτές ερωτήσεις E-1338/97, E-1339/97, E-1340/97, E-1341/97, E-1342/97, E-1343/97 και E-1344/97 (2 Ιουνίου 1997)

Στο παρόν στάδιο η Επιτροπή δεν είναι σε θέση να απαντήσει διεξοδικά στις ερωτήσεις που υπέβαλε το Αξιότιμο Μέλος. Η Επιτροπή δεν έχει ακόμη ολοκληρώσει την αξιολόγηση, υπό το πρίσμα της κοινοτικής νομοθεσιάς περί ανταγωνισμού, ορισμένων συστημάτων πληρωμής με κάρτες που αποτέλεσαν το αντικείμενο κοινοποίησης βάσει του άρθρου 4, του κανονισμού αριθ. 17 του Συμβουλίου της 6ης Φεβρουαρίου 1962 ((ΕΕ C 13 της 21.2.1962. )). Τα εν λόγω συστήματα περιλαμβάνουν για παράδειγμα τα ενθνικά συστήματα πληρωμής με κάρτα, όπως οι τραπεζικές κάρτες «CB» στη Γαλλία ή τα διεθνή συστήματα πληρωμής με κάρτα, όπως αυτά που διαχειρίζονται οι εταιρείες Visa International και Europay International. Ορισμένα από τα εν λόγω συστήματα προβλέπουν τον κανόνα της «μη διάκρισης» στον οποίον αναφέρεται το αξιότιμο μέλος.

Η Επιτροπή εξετάζει την ισχύ του εν λόγω κανόνα της «μη διάκρισης» υπό το πρίσμα των ευρωπαϊκών κανόνων ανταγωνισμού και διεξάγει για το σκοπό αυτό συζητήσεις με όλους τους ενδιαφερόμενους.
ΓΡΑΠΤΗ ΕΡΩΤΗΣΗ E-1495/97 υποβολή: Antoine-Franηois Bernardini (PSE) προς την Επιτροπή (30 Απριλίου 1997)

Θέμα: Τιμές στο Thalys

Η Επιτροπή των Ευρωπαϊκών Κοινοτήτων καλείται να εξετάσει πρόβλημα που αφορά το δρομολόγιο του σιδηροδρόμου Thalys μεταξύ Παρισιού-Βρυξελλών.

Από τη στιγμή που τέθηκε το Thalys σε κυκλοφορία, στις 2 Ιουνίου 1996, δεν ισχύουν σ' αυτό οι εκπτώσεις για οικογένειες πολυτέκνων. Λόγω αυτού, αυτή η κατηγορία χρηστών διαθέτει σύστημα τιμολογήσεως περισσότερο πιεστικό και λιγότερο πλεονεκτικό, ήτοι:

- η κατώτερη τιμή ισχύει μόνο για 80 θέσεις οι οποίες τίθενται προς πώληση 60 ημέρες ενωρίτερα,

- η τιμή εισιτηρίου για λόγους αναψυχής μεταφράζεται με αύξηση ύψους 36%επί της τιμής της διαδρομής για οικογένεια με τρία παιδιά.

Μήπως πρέπει να καταλήξουμε στο συμπέρασμα ότι η εταιρία GEIE η οποία έχει αναλάβει το δρομολόγιο του σιδηροδρόμου Thalys έχει απαλλαγεί των υποχρεώσεων που ισχύουν για εταιρία παροχής υπηρεσιών κοινής ωφέλειας;

Δεν συνιστούν τα ανωτέρω περίπτωση κατάφωρων διακρίσεων, εμπόδιο στην ελεύθερη κυκλοφορία προσώπων;

Απάντηση του κ. Kinnock εξ ονόματος της Επιτροπής (10 Ιουνίου 1997)

Η Επιτροπή έχει πληροφορίες ότι, στο δρομολόγιο Thalys Παρίσι-Βρυξέλλες, δεν γίνονται επί του παρόντος εκπτώσεις σε πολύτεκνες οικογένειες. Κατανοεί τις δυσκολίες που αυτό μπορεί να δημιουργεί στους επιβάτες, αλλά πρέπει να υπενθυμιστεί ότι, τέτοιες εκπτώσεις και γενικά η πολιτική επί των εισιτηρίων δεν είναι θέμα της νομικής αρμοδιότητας της Κοινότητας, αλλά ευθύνη των ίδιων των σιδηροδρόμων και των εθνικών αρχών που τους επιβλέπουν.

Όσον αφορά τις δημόσιες υπηρεσίες, εναπόκειται στα κράτη μέλη να αποφασίσουν για τη φύση και την έκταση των δημοσίων υπηρεσιών, τηρώντας τους κοινοτικούς κανόνες, ειδικότερα για την ανταμοιβή των υποχρεώσεων των δημοσίων υπηρεσιών στον τομέα των μεταφορών. Τέλος, βάσει των πληροφοριών που διαθέτει, η Επιτροπή δεν θεωρεί ότι στη συγκεκριμένη περίπτωση γίνονται διακρίσεις ή ότι αυτή αποτελεί εμπόδιο στην ελεύθερη κυκλοφορία, κατά παράβαση των κοινοτικών αρχών και κανόνων.
ΓΡΑΠΤΗ ΕΡΩΤΗΣΗ E-2006/97 υποβολή: Johanna Maij-Weggen (PPE) προς την Επιτροπή (11 Iουνίου 1997)

Θέμα: Ελεύθερη κυκλοφορία αγαθών από την Ολλανδία στην Ιταλία

Ολλανδή υπήκοος που μετακόμισε ήδη και διαμένει στην Ιταλία μας επεσήμανε ότι η νέα καταχώρηση αυτοκινήτου με ολλανδικές πινακίδες στην Ιταλία δεν δημιούργησε μόνον γραφειοκρατικό χάος στις ιταλικές αρχές αλλά κοστίζει κιόλας περί τα 800 ολλανδικά φιορίνια.

Μπορεί να αναφέρει η Επιτροπή ποιές είναι ακριβώς οι διαδικασίες για τη νέα καταχώρηση αυτοκινήτου με ολλανδικές πινακίδες στην Ιταλία και εάν το κόστος ανέρχεται πράγματι σε 800 φιορίνια;

Εάν ναι, φρονεί άραγε η Επιτροπή ότι, επί του προκειμένου, οι Ιταλικές αρχές εφαρμόζουν ορθώς την αρχή της ελεύθερης κυκλοφορίας αγαθών στην Ένωση;

Απάντηση του κ. Monti εξ ονόματος της Επιτροπής (23 Ιουλίου 1997)

Στην ερμηνευτική ανακοίνωση της 15ης Μαΐου 1996, η Επιτροπή εξήγησε τις αρχές που πρέπει να εφαρμόζονται σε περίπτωση εγγραφής οχημάτων που έχουν εγγραφεί προηγουμένως σε άλλο κράτος μέλος ((ΕΕ C 143 της 15.5.1996. )). Στην εν λόγω ανακοίνωση η Επιτροπή αναφέρει, υπό το πρίσμα της νομολογίας του Ευρωπαϊκού Δικαστηρίου, ποιες είναι οι υποχρεώσεις των κρατών μελών όσον αφορά τον περιορισμό των ελέγχων στις ενδοκοινοτικές συναλλαγές, καθώς και τα δικαιώματα των ιδιωτών που απορρέουν από τη συνθήκη ΕΚ στον τομέα αυτό.

Ωστόσο, η Επιτροπή στην ανακοίνωσή της δεν θεσπίζει κάποια κριτήρια που θα επέτρεπαν να διαπιστωθεί εάν συμβιβάζονται με το κοινοτικό δίκαιο τα ποσά που υποχρεούται να καταβάλει ο αιτών την εγγραφή στην αρμόδια αρχή του κράτους μέλους προορισμού του οχήματος. Η Επιτροπή αναφέρει απλά ότι τα έγγραφα που απαιτούνται για τον έλεγχο των τεχνικών χαρακτηριστικών του οχήματος πρέπει να εκδίδονται από τον κατασκευαστή ή τον αντιπρόσωπό του, όταν είναι απαραίτητη η παρέμβασή τους, εντός λογικών προθεσμιών και με λογικά έξοδα. Η Επιτροπή θεωρεί ότι ο εν λόγω όρος πληροίται όταν η προθεσμία δεν υπερβαίνει τις τρεις εβδομάδες και τα έξοδα ανέρχονται σε 100 ECU περίπου.

Ωστόσο, τα εν λόγω κριτήρια αναφέρονται ενδεικτικά. Πράγματι, υπάρχουν διάφορες υποθέσεις που ενδέχεται να αφορούν το όχημα του οποίου ζητείται η εγγραφή, ανάλογα με το εάν πρόκειται για μοντέλο που έχει λάβει «έγκριση ΕΟΚ» ή εθνική έγκριση. Στην τελευταία περίπτωση, πρέπει να διαπιστωθεί εάν το όχημα έχει λάβει έγκριση τύπου ή ως μεμονωμένη περίπτωση. Ανάλογα με τις εν λόγω υποθέσεις ποικίλουν και οι έλεγχοι που διενεργεί το κράτος μέλος προορισμού.

Υπό τους όρους αυτούς, η Επιτροπή δεν μπορεί να εκφέρει γνώμη όσον αφορά το συμβιβάσιμο της περίπτωσης που αναφέρει το Αξιότιμο Μέλος, λαμβάνοντας μόνο ως βάση τις πληροφορίες που περιλαμβάνονται στην ερώτηση. Ως εκ τούτου, η Επιτροπή καλεί το Αξιότιμο Μέλος να υποβάλει λεπτομερείς πληροφορίες όσον αφορά τη συγκεκριμένη περίπτωση ώστε, εάν παραστεί ανάγκη, να διερευνήσει το θέμα απευθυνόμενη στις ιταλικές αρχές. Επίσης, θεωρείται θεμιτό για ένα πρόσωπο που θεωρεί ότι τα δικαιώματά του που απορρέουν από τη συνθήκη δεν γίνονται σεβαστά από τις ιταλικές αρχές, να υποβάλει καταγγελία άμεσα στην Επιτροπή.
ΓΡΑΠΤΗ ΕΡΩΤΗΣΗ E-1981/97 υποβολή: Antoni Gutiιrrez Dνaz (GUE/NGL) προς την Επιτροπή (9 Iουνίου 1997)

Θέμα: Ναζιστική προπαγάνδα

Διατάχθηκε προσφάτως στη Βαρκελώνη το προσωρινό κλείσιμο του βιβλιοπωλείου «Europa»,την κατηγορία ότι ήταν κέντρο διάδοσης ναζιστικής προπαγάνδας και ρατσιστικών εντύπων.Με αφορμή το κλείσιμο του βιβλιοπωλείου καί σε εκδήλωση αλληλεγγύης προς τον ιδιοκτήτη του συστήθηκε η «Επιτροπή για την Ελευθερία εκφράσεως», η οποία έδωσε στη δημοσιότητα ένα μανιφέστο όπου τίθενται υπό αίρεση οι βασικές αρχές του δημοκρατικού κράτους δικαίου και καταδικάζεται σαν αντισυνταγματική η νομοθεσία σχετικά με το έγκλημα της γενοκτονίας. Η επιτροπή αυτή συγκεντρώνει οικονομικές εισφορές για την προώθηση των σκοπών της.

Εχοντας υπόψη ότι η Ευρωπαϊκή Επιτροπή ειναι αρμόδια για την τήρηση των Συνθηκών και οφείλει να μεριμνά για τον σεβασμό των θεμελειωδών αρχών της δημοκρατίας, και δοθέντος ότι εφέτος διανύομε το Ευρωπαϊκό Έτος κατά του Ρατσισμού και της Ξενοφοβίας,

Ποιά μέτρα προτίθεται να λάβει η Επιτροπή για την αντιμετώπιση καταστάσεων όπως η προαναφερθείσα, όπου δημιουργούνται επιτροπές πολιτών, ενδεχομένως με τη στήριξη οργανώσεων της άκρας δεξιάς, με σκοπό την προώθηση, εν ονόματι της ελευθερίας εκφράσεως, της διάδοσης ναζιστικών ή ρατσιστικών ιδεών που θέτουν υπόαίρεση τον ποινικό κώδικα του δημοκρατικού συστήματος;

Πώς σκέπτεται η Επιτροπή να ενεργήσει ώστε να αποφευχθούν και να σταματήσουν αυτού του είδους οι πρωτοβουλίες;

Απάντηση του κ. Flynn εξ ονόματος της Επιτροπής (4 Ιουλίου 1997)

Ο αγώνας εναντίον των ρατσιστικών εκδηλώσεων στα κράτη μέλη εμπίπτει κυρίως στην αρμοδιότητα των εθνικών, περιφερειακών και τοπικών αρχών λαμβάνοντας υπόψη τις συνταγματικές, νομοθετικές και κανονιστικές τους διατάξεις.

Το Συμβούλιο ενέκρινε στις 15 Ιουλίου 1996 με βάση τη συνθήκη για την Ευρωπαϊκή Ένωση (άρθρο 193) μια κοινή δράση όσον αφορά τη δράση εναντίον του ρατσισμού και της ξενοφοβίας ((ΕΕ L 185 της 24.7.1996. )). Προκειμένου να διευκολυνθεί η διεθνής δικαστική συνεργασία για την καταπολέμηση του ρατσισμού και της ξενοφοβίας, αυτή η κοινή δράση προβλέπει διατάξεις που αποσκοπούν είτε στην ποινικοποίηση ορισμένων μορφών συμπεριφοράς ρατσιστικού χαρακτήρα και ξενοφοβίας, είτε, ελλείψει τέτοιων διατάξεων και εν αναμονή της έγκρισης των αναγκαίων διατάξεων, την εξαίρεση από την αρχή του διττού αξιοποίνου.
ΓΡΑΠΤΗ ΕΡΩΤΗΣΗ E-2018/97 υποβολή: Iρigo Mιndez de Vigo (PPE) προς την Επιτροπή (11 Iουνίου 1997)

Θέμα: Ενισχύσεις για τον τομέα των θαλασσίων μεταφορών

Η Επιτροπή έχει υιοθετήσει νέες κατευθυντήριες γραμμές όσον αφορά τις κρατικές βοήθειες για τον τομέα των θαλασσίων μεταφορών.

Έχει προβλέψει η Επιτροπή τη χορήγηση ενισχύσεων από τα ευρωπαϊκά ταμεία προκειμένου να αντιμετωπίσει την παρακμή των ευρωπαϊκών στόλων;

Απάντηση του κ. Kinnock εξ ονόματος της Επιτροπής (11 Ιουλίου 1997)

Στις 6 Μαΐου 1997, η Επιτροπή ενέκρινε αναθεωρημένες κατευθυντήριες γραμμές για τις κρατικές ενισχύσεις στον τομέα των θαλάσσιων μεταφορών. Οι αναθεωρημένες κατευθυντήριες γραμμές ήδη αναφέρονταν στην ανακοίνωση της Επιτροπής με τίτλο «Προς μία νέα θαλάσσια στρατηγική» ((COM(96) 81 τελικό. )) η οποία συνιστούσε ανάλογη αναθεώρηση προκειμένου να εξασφαλιστεί η διατήρηση και η ανάπτυξη του ναυτιλιακού τομέα της Κοινότητας.

Οι κατευθυντήριες γραμμές αποσκοπούν στην κανονιστική ρύθμιση των τρόπων με τους οποίους χορηγείται ενίσχυση εκ μέρους των κρατών μελών. Ωστόσο, εκτός από ορισμένες πρωτοβουλίες στον τομέα της επιμόρφωσης (π.χ. πρόγραμμα Leonardo) δεν προβλέπεται κοινοτική χρηματοδότηση για την ενίσχυση του τομέα των θαλάσσιων μεταφορών.